Ebtartás bejelentése, megszűntetése és ebösszeírás

A tartás helye szerint illetékes települési, önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel háromévente legalább egy alkalommal ebösszeírást végez, melynek alapján az adatokról helyi elektronikus nyilvántartást vezet, adatot szolgáltat.
 
Az eb tulajdonosa és tartója az ebösszeíráskor köteles az Ávtv. 42/A. § (4) bekezdése szerinti adatokat az önkormányzat rendelkezésére bocsátani. Az adatszolgáltatás önbevallásos módszerrel történik, ám fontos kiemelni, hogy ez minden ebtartó törvényi kötelezettsége.
 
 
Az önkormányzat az Ávtv. 42/A. § (1) bekezdése alapján a transzponderrel megjelölve tartható ebekről az állat tartója és más személyek jogainak, személyi biztonságának és tulajdonának védelme, valamint az ebrendészeti feladatok ellátása céljából nyilvántartást köteles vezetni (a továbbiakban: ebnyilvántartás).
                                                                                    
 
Az ebnyilvántartás az ebtartó adatain kívül (név, lakcím, telefonszám) az eb azonosítási adatait (nevét, fajtáját, ivarát, születési évét, színét, chipszámát) és tartási helyét tartalmazza.

Ebtartó köteles bejelenteni:
· új eb beszerzését,
· a korábban bejelentett adatokban bekövetkezett változást (az eb tartási helyének megváltoztatását, az eb elajándékozását, elpusztulását, illetve bármely – korábban bejelentett - adatokban bekövetkezett változást).

Tájékoztatjuk az ebtartókat, hogy az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. §-a a jegyző hatáskörébe utalja a kerületben található ebek összeírását.

Benyújtás módja
· személyesen (ügyfélfogadási időben)
· postai úton
· hiteles elektronikus formában 

